Zik, ad d-nekker ad neg taḥbult n lḥerc neɣ n tanɣuda, ad t-nečč aḥerrif aḥerrif, awackan ad yebḍu ɣef tmanya, nseḥḥa nerḥa. Nelqeḍ izemran, nexdem timura n medden, nexdem tifellaḥin n medden, nbubb-d tizedmin n yisɣaren, nbubb-d tiquftin n uqejmuṛ. Nselleɣ isaluɣen, nebna ixxamen n ṭṭub, nezdeɣ-iten, nxeddem ixxamen n uqeccuḍ. Arraw-nneɣ rebban, lluẓen, ɛran, tura lḥemdulleh meqqer-it akk. Tura lxir yella, lehna ulac , seḥḥa ulac.